Λυκούργος ο Αλέου

Στην Αρχαία ελληνική μυθολογία ο Λυκούργος βασιλεύς της Αρκαδικής Τεγέας ήταν μεγαλύτερος γιος και διάδοχος του Άλεος και της Νέαιρας κόρης του Περέος. Τα αδέλφια του ήταν ο Αμφίδαμας και ο Κηφεύς της Αρκαδίας που συμμετείχαν στην Αργοναυτική εκστρατεία, η Αυγή μητέρα του ήρωα Τήλεφου και η Αλκιδίκη.Βιβλιοθήκη Απολλοδώρου, 3.9.1 Οι γιοι του ήταν ο Αγκαίος της Αρκαδίας, ο Έποχος, ο Αμφίδαμας και ο Ίασος με σύζυγο την Κλεοφύλη ή την Ευρυνόμη ή την Αντίνοη.Απολλώνιος ο Ρόδιος, Αργοναυτικά, 1.164Βιβλιοθήκη Απολλοδώρου, 3.9.2 Ο Λυκούργος έμεινε διάσημος για τον φόνο ενός πολεμιστή του Αρηίθοου, του επιτέθηκε και τον σκότωσε σε ενέδρα στα περίφημα "στενά του Αρηίθοου".Παυσανίας, "Ελλάδος περιήγησις", 8.4.10 Ο Λυκούργος πήρε κατόπιν σαν λάφυρο την πανοπλία του την οποία φορούσε, σε μεγάλη ηλικία την έδωσε δώρο στον Ερευθαλίων.Όμηρος, Ιλιάδα, 7.136-150 Τα Σχόλια στα Αργοναυτικά γράφουν ότι ο Λυκούργος σκότωσε και τον ίδιο τον Ερευθαλίων στην μάχη που ακολούθησε. Οι Αρκάδες τίμησαν το γεγονός με μιά ετήσια γιορτή στην μνήμη του Λυκούργου με το όνομα "Μολεία". Πέθανε σε βαθύτατο γήρας πιθανότατα από την λύπη του για τον θάνατο του γιου του Αγκαίου στο κυνήγι του Καλυδώνιου Κάπρου, τον διαδέχθηκε ο Έχεμος, γιος του Αερόπου και εγγονός του αδελφού Κηφέως.Παυσανίας, "Ελλάδος περιήγησις", 8.4.10 & 8.5.1 Παυσανία Αρκαδικά

Παραπομπές

Πηγές

Apollodorus, The Library with an English Translation by Sir James George Frazer, F.B.A., F.R.S. in 2 Volumes, Cambridge, MA, Harvard University Press; London, William Heinemann Ltd. 1921. 
Homer, The Iliad with an English Translation by A.T. Murray, Ph.D. in two volumes. Cambridge, MA., Harvard University Press; London, William Heinemann, Ltd. 1924. 
Homer, Homeri Opera in five volumes. Oxford, Oxford University Press. 1920. 
Pausanias, Description of Greece with an English Translation by W.H.S. Jones, Litt.D., and H.A. Ormerod, M.A., in 4 Volumes. Cambridge, MA, Harvard University Press; London, William Heinemann Ltd. 1918. 
Pausanias, Graeciae Descriptio. 3 vols. Leipzig, Teubner. 1903.

Κατηγορία:Μυθικοί βασιλείς της Αρκαδίας